Voimassa olevan TYP-lain mukaan TE-toimisto, kunta ja Kansaneläkelaitos voivat käsitellä työtöntä henkilöä koskevia tietoja niille TYP-laissa säädettyjen tehtävien hoitamiseksi. Asiakastietojen käsittely edellyttää henkilökohtaista käyttöoikeutta. Käyttöoikeuksien myöntämisestä säädetään lain 9 a §:ssä.
Vuoden 2023 alusta tietojen käsittelyn tarkoitus ei muutu, vaan tietojen käsittelyä koskevat säännökset vastaavat TYP-toimintamallin toimijamuutosta. Kuntakokeilukuntien oikeudesta henkilötietojen käsittelyyn säädettään jatkossa kuntakokeilulaissa.